POLITIKA NAKNADA PRIVREDNOG DRUŠTVA FINTEL ENERGIJA AD BEOGRAD IZ BEOGRADA, MASARIKOVA 5, MATIČNI BROJ 20305266 PIB 105058839

-prečišćen tekst-

U skladu a članom 463 a Zakona o privrednim društvima javno akcionarsko društvo FINTEL ENERGIJA AD BEOGRAD iz Beograda, ul. Masarikova, br. 5, 21. sprat, matični broj 20305266 PIB 105058839 (u daljem tekstu: Društvo) je u obavezi da ima politiku naknada direktorima društva tj. članovima odbora direktora.

Politika naknada Društva ne doprinosi i ne utiče u značajnoj meri na poslovnu strategiju, dugoročni razvoj i održivost Društva.

Direktorima se isplaćuje naknada u iznosu od 750 EUR po održanoj sednici odbora direktora, ako je direktor fizički prisustvovao sednici, odnosno 250 EUR ako je direktor u radu sednice učestvovao pisanim ili elektronskim putem, telefonom, telegrafom, telefaksom ili upotrebom drugih sredstava audio-vizuelne komunikacije, s tim da je maksimalni iznos naknade 3.000 EUR godišnje. Društo ne daje naknadu u akcijamaZarade i uslovi rada zaposlenih nisu uticali na određivanje politike naknada.

Odbor direktora je u obavezi da predloži skupštini društva politiku naknada na svake četiri godine, kao i sve značajnije promene politike naknada, a skupština društva odlučuje o predloženoj politici naknada. Kod izmene politike naknada ako skupština društva ne usvoji predloženu novu politiku naknada, društvo nastavlja da isplaćuje naknade članovima odbora direktora u skladu sa postojećom usvojenom politikom.

Prilikom odlučivanja o politici naknada svaki član odbora direktora je dužan da vodi računa o izbegavanju sukoba interesa.

Društvo sa direktorima ne zaključuje ugovore o radu već ugovor o angažovanju, tj. ugovore o međusobnim pravima i obavezama direktora i društva.

*Model ugovora o međusobnim pravima i obavezama direktora i društva*

*Na osnovu člana 48. stav 4. Zakona o radu ("SI. glasnik RS", br. 24/2005, 61/2005, 54/2009, 32/2013, 75/2014,13/2017 - odluka US, 113/2017 i 95/2018 - autentično tumačenje)(dalje: Zakon) i na osnovu Statuta “Fintel energija ad Beograd” matični broj: 20305266, PIB: 105058839, dana \_\_\_\_\_\_\_\_\_\_\_\_\_\_\_. godine, zaključuje se:*

*UGOVOR O MEĐUSOBNIM PRAVIMA I OBAVEZAMA DIREKTORA I DRUŠTVA*

*između:*

1. ***“Fintel energija” ad Beograd,*** *Bulevar Mihajla Pupina 115e, matični broj: 20305266, PIB: 105058839, koga zastupa izvršni direktor \_\_\_\_\_\_\_\_\_\_\_\_\_\_ (dalje:* ***Društvo)***
2. ***\_\_\_\_\_\_\_\_\_\_\_\_\_\_\_\_\_\_,*** *JMBG \_\_\_\_\_\_\_\_\_\_\_\_\_\_\_\_\_\_\_\_ sa prebivalištem u \_\_\_\_\_\_\_\_\_\_\_\_\_\_\_\_, ul. \_\_\_\_\_\_\_\_\_\_\_\_\_\_\_\_\_\_\_ br. \_\_\_\_\_\_, (dalje:* ***Direktor)***

*Predmet ugovora*

*Član 1.*

*Predmet ovog ugovora je uređivanje međusobnih prava i obaveza društva i direktora koji nije zasnovao radni odnos sa društvom čiji je on direktor, a povodom obavljanja poslova direktora.*

*Poslovi direktora*

*Član 2.*

*Na osnovu ovog ugovora, direktor će učestvovati u radu odbora direktora u svim dužnostima odbora direktora društva u skladu sa članom 44 Statuta društva.*

*Osim dužnosti iz stave 1 ovog člana izvršni direktor vodi poslove društva i zakonski je zastupnik društva i ima druge obaveze u skladu sa članom 41 Statuta društva.*

*Osim dužnosti iz stave 1 ovog člana predsednik odbora direktora društva obavlja dužnosti predsednika u skladu sa članom 45 Statuta društva.*

*Direktor će obavljati poslove u skladu sa odredbama Zakona o privrednim društvima i ostalim pozitivnim pravom u Republici Srbiji, u skladu sa Statutom i ostalim internim pravilima društva i u skladu sa odlukama Skupštine društva.*

*Direktor društva će ispunjavati dužnosti i zadatke na profesionalan način i sa dužnom pažnjom.*

*Direktor društva će takođe biti zadužen za promovisanje poslovne pozitivne reputacije društva na tržištu i postupaće u najboljem interesu društva i zaposlenih.*

***Početak obavljanja poslova***

*Član 3.*

*Direktor je dužan da otpočne sa obavljanjem poslova dana \_\_\_\_\_\_\_\_\_\_\_\_\_\_\_\_ godine.*

*Mandat direktora je četiri godine.*

***Naknada za rad direktora***

*Član 4.*

*Direktor ima pravo na naknadu za svoj rad u visini 750 EUR po održanoj sednici odbora direktora, ako je direktor fizički prisustvovao sednici, odnosno 250 EUR ako je direktor u radu sednice učestvovao pisanim ili elektronskim putem, telefonom, telegrafom, telefaksom ili upotrebom drugih sredstava audio-vizuelne komunikacije, s tim da je maksimalni iznos naknade 3.000 EUR godišnje .*

*Naknada za rad isplaćuje se u roku od dva meseca od dana održavanja sednice odbora direktora*

*Osim naknade iz stava 1. ovog člana, direktor nema pravo na druge naknade.*

***Radne obaveze direktora, obaveza čuvanja poslovne tajne, sukob interesa***

*Član 5.*

*Direktor će, u njegovom ovde navedenom svojstvu obavljati zadatke sa pažnjom dobrog privrednika i ispunjavati svoje radne obaveze kao što je ovde navedeno.*

*Izvršni direktor je zakonski zastupnih društva (Polsodavca) i može predstavljati i zastupati društvo pred sudovima kao i izvan sudova pred svim trećim licima u skladu sa njegovim ovlašćenjima upisanim u nadležni registar, a na osnovu Zakona o privrednim društvima. Društvo zadržava pravo da utvrdi drugačija pravila zastupanja u bilo koje vreme i da daje ovlašćenja drugim licima za zastupanje društva, u skladu sa statutom.*

*Prava i obaveze Direktora će biti u skladu sa statutom i sledstvenim izmenama istog, opštim aktima Društva i sledstvenim izmenama istih, rezolucijama i naredbama Društva i sa zakonom.*

*Direktor se obavezuje da Društvu stavi na raspolaganje svo svoje znanje, veštine i iskustvo, kao i da obavlja aktivnosti u okviru svojih nadležnosti, propisno i savesno.*

*Direktor se obavezuje da momentalno obavesti odbor direktora o svim postupcima ili stanjima koji bi mogli da budu štetni po poslodavca ili njegove zaposlene.*

***Poslovna tajna***

*Član 6.*

*Direktor je u obavezi da čuva svaku poslovnu informaciju koju sazna u vršenju poslova, a naročito poslovnu ili drugu tajnu i informaciju čije bi otkrivanje moglo da šteti interesima društva.*

*Poslovnom tajnom smatra se i svaki podatak koji je kao takav definisan opštim aktom društva.*

*Zabrana odavanja poslovne tajne postoji i po prestanku funkcije direktora, bez vremenskog ograničenja.*

*Zabrana odavanja poslovne tajne obuhvata, ali nije ograničena, i zabranu kopiranja ili iznošenja bilo koje dokumentacije bez prethodnog odobrenja društva.*

*Odavanje poslovne tajne predstavlja razlog za raskid ovog ugovora od strane društva, u skladu sa Zakonom i statutom.*

*Ukoliko je odavanjem poslovne tajne poslodavcu naneta šteta, poslodavac ima pravo na naknadu prouzrokovane štete u visini od 25.000 EUR. Ukoliko je šteta koju zbog odavanje poslovne tajne trpi Poslodavac veća od 25.000 EUR, Direktor je dužan isplatiti stvarni iznos štete.*

***Odgovornost za štetu***

***Član 7.***

*Direktor je odgovoran za štetu koju je izvršavajući obaveze po ovom ugovoru namerno, običnom nepažnjom ili iz krajnje nepažnje prouzrokovao društvu.*

***Razrešenje direktora***

*Član 8.*

*Skupština društva je ovlašćena da razmatra odgovornost direktora i razreši ga ako nađe da je direktor prouzrokovao štetu za koju je odgovoran u smislu člana 7. ovog ugovora.*

*Skupština društva ima pravo da opozove direktora društva sa te funkcije ukoliko ne postupa u skladu sa zadatim ciljevima i zadacima i obavezama iz ovog ugovora.*

*Direktor može biti razrešen i bez navođenja razloga.*

***Važenje ugovora***

*Član 9.*

*Ugovor prestaje razrešenjem direktora, ostavkom direktora, istekom mandata kao i u drugim slučajevima predviđenim zakonom i opštim aktima društva.*

*Ovaj ugovor će važiti najkasnije do isteka mandata direktora tj do \_\_\_\_\_\_\_\_\_\_\_\_\_\_\_\_\_\_ godine.*

***Obaveze društva prema direktoru predviđene Zakonom o privrednim društvima***

***Član 10.***

*Društvo nema obaveze prema direktoru u vezi sa otpremninom.*

*Društvo ne uplaćuje direktoru dobrovoljno penzijsko i zdravstveno osiguranje.*

***Naknada štete***

*Član 11.*

*U slučaju prestanka funkcije direktora, donošenjem odluke o razrešenju ili ostavkom direktora, direktor je u obavezi da u skladu sa pravilima i procedurama poslodavca:*

* *reguliše sva materijalno-tehnička zaduženja sa nadležnim sektorom poslodavca;*
* *da prema poslodavcu izmiri druge preuzete obaveze.*

***Primena opštih akata***

*Član 12.*

*Direktor i poslodavac su saglasni da se na sva prava, obaveze i odgovornosti koja nisu uređena ovim ugovorom, primenjuju odgovarajuće odredbe zakona i podzakonskih akata, ststuta, i drugih opštih akata poslodavca.*

***Rešavanje sporova***

*Član 13.*

*Svi sporovi koji proizilaze iz ovog Ugovora ili nastanu u vezi sa ovim ugovorom rešavaće se pred Prvim 0snovnim sudom u Beogradu.*

***Ostale odredbe***

*Član 14.*

*Ovaj Ugovor je zaključen u 3 (tri) istovetna primerka, od kojih 1 (jedan) primerak zadržava Direktor, a 2 (dva) primerka zadržava Poslodavac.*

*Ugovor stupa na snagu potpisom Poslodavca i Direktora.*